સનરાઈઝર્સ હૈદરાબાદે ગુરુવારે રમાયેલી મેચમાં મુંબઈ ઈન્ડિયન્સ સામે 1 વિકેટે જીત મેળવી. ખૂબ જ ઉતાર-ચઢાવવાળી આ મેચમાં બિલિ સ્ટેનલેકે છેલ્લા બોલે ચોગ્ગો ફટકારી મેજબાન હૈદરાબાદને 1 વિકેટે જીત અપાવી. આ લૉ-સ્કોરિંગ મેચમાં મુંબઈએ પ્રથમ બેટિંગ કરતા 8 વિકેટે 147 રન બનાવ્યા. જવાબમાં સનરાઈઝર્સે શાનદાર શરૂઆત કરતા 1 વિકેટે 73 રન બનાવી લીધા હતા. આ સમયે લાગતું હતું કે, હૈદરાબાદ સરળતાથી મેચ જીતી જશે પણ એક પછી ધડાધડ વિકેટો પડતા હૈદરાબાદનો સ્કોર 19 ઓવરમાં 9 વિકેટે 136 રન થઈ ગયો હતો. ત્યારબાદ દીપક હૂડા અને બિલી સ્ટેનલેકે છેલ્લી ઓવરમાં 12 રન બનાવી ટીમને એક વિકેટે જીત અપાવી. આની સાથે જ આ મેચ IPLના ઈતિહાસની સૌથી રોમાંચક મેચો પૈકીની એક બની ગઈ.